Referat af ordinær generalforsamling 2016

Ordinær generalforsamling i Indre Nørrebro IT-Laug, torsdag den 26. maj 2016 kl. 19.30, Mødestedet, Blågårds Plads 23, 2200 København N.

Deltagerliste findes i Bilag 1.

Referent: Bo Langgaard, fsb

Dagsorden

1. Valg af dirigent og referent

2. Aflæggelse af bestyrelsens beretning

3. Forelæggelse af regnskab for det forløbne år til generalforsamlingens godkendelse

4. Forslag fra medlemmerne

5. Forelæggelse af budget og takstblad for næste regnskabsår til generalforsamlingens godkendelse

6. Valg af bestyrelsesmedlemmer indenfor valgkollegierne

7. Valg af statsautoriseret eller registreret revisor

8. Eventuelt

# Valg af dirigent og referent

Kræsten Bischoff bød velkommen og foreslog Jørgen Kristensen som dirigent. Jørgen tog mod valget og konstaterede, at generalforsamlingen er lovligt indvarslet.

Der var en kort præsentationsrunde.

Der var 6 medlemmer repræsenteret af 8 personer.

Der var afbud fra 1 bestyrelsesmedlem, desuden er 2 bestyrelsesmedlemmer fraflyttet, hvorefter 1 suppleant er indtrådt i den ene plads.

Bo Langgaard blev valgt som referent.

# Aflæggelse af bestyrelsens beretning

Kræsten Bischoff aflagde bestyrelsens beretning.

Der blev givet en kort gennemgang af årets forløb.

Der er gennemført skybrudssikring af udstyret i hovedkrydsfeltet (HX).

Nye switche leverer GigaBit hastigheder. Det er aftalt med Parknet, at der skal udarbejdes et forslag til plan for opgradering af resterende switche. Planen er dog ikke færdig, men behandles af bestyrelsen, så snart den foreligger.

Udbud og administration af tv overgår 1.6.2016 til YouSee og der holdes to informationsmøder 6. og 7. juni. Kræsten Bischoff oplyste, at han deltager i informationsmødet den 7. juni.

Der er gennemført en sikkerhedsmæssig opdatering af hjemmesiden.

Indholdsopdatering er påkrævet snarest.

Beretningen blev enstemmigt godkendt.

# Forelæggelse af regnskab for det forløbne år til generalforsamlingens godkendelse

Regnskabet m/årsberetning var udsendt med indkaldelsen, men revisionsrapporten forelå på mødet.

Regnskabet blev kort gennemgået af laugets formand Kræsten Bischoff og Bo Langgaard.

Der blev stillet nogle spørgsmål til beretningen og revisionsrapporten:

|  |  |
| --- | --- |
| Spørgsmål | Svar |
| CopyDan – er der akkumuleret overbetaling gennem flere år? | Nej, der er ikke akkumuleret overbetaling for CopyDan! Der var afregnet for meget CopyDan i 2015. I driftsudgifterne er medtaget den korrekt beregnede CopyDan. Overbetalingen er konteret på balancen og derefter udlignet i 2016, således at mellemværendet er ud af verden. |
| Moms – er der påløbet ekstraomkostninger ifm. med opkrævning for skyldig moms?  | Nej, lauget har ikke haft ekstraomkostninger vedr. skyldig moms! |

Regnskab 2015 godkendt under forudsætning af tilfredsstillende udredning af ovenstående spørgsmål.

# Forslag fra medlemmerne

Der var ikke indkommet forslag fra medlemmerne.

# Forelæggelse af budget og takstblad for næste regnskabsår til generalforsamlingens godkendelse

Budgettet blev kort gennemgået af Kræsten Bischoff og Bo Langgaard.

Administration af TV-pakker udgår og administrationsbidraget sænkes med 10 kr./enhed/mdr. Øvrige takster er uændrede.

Tages op på næste bestyrelsesmøde om Firkantnet skal oplyse på hjemmesiden om valgmuligheder hos YouSee.

Nøgletallene er:

|  |  |  |  |
| --- | --- | --- | --- |
|  | **2016** | **2017** | **Ændring** |
| Medlemsbidrag pr. tilslutning pr. md. | 30 kr. | 20 kr. | 10 kr. |
| Grundpakke inkl. CopyDan pr. md. | 110 kr. | Udgår | Udgår |
| Mellempakke inkl. CopyDan pr. md. | 339 kr. | Udgår | Udgår |
| Fuldpakke inkl. CopyDan pr. md. | 429 kr. | Udgår | Udgår |
| Internet | 65 kr. | 65 kr. | 0 kr. |

Øvrige priser er uændrede.

Budgettet og takstbladet for 2017 blev enstemmigt vedtaget.

# Valg af bestyrelsesmedlemmer indenfor valgkollegierne

Valgkollegiernes tilslutninger er pr. generalforsamlingens afholdelse opgjort til:

A. Almene boligafdelinger: 1.545 enheder svarende 7 bestyrelsesmedlemmer
B. Private boligforeninger: 365 enheder svarende til 4 bestyrelsesmedlemmer

Efter indstilling fra de to valgkollegier blev følgende bestyrelse valgt:

|  |  |  |
| --- | --- | --- |
| **Almene** |  | **Private** |
| 1. Birna R. Jónsdóttir (FM)
2. Fadel Taha
3. Esam Rashwan
4. Majeed Shadkam
5. Erik Damsager
6. Ib Sørensen
7. Jawad Dar (FM)
 |  | 1. Kræsten Bischoff
2. Jørgen Kristensen
3. Thomas Nielsen
4. Vacant
 |
|  |  |  |
| *Suppleanter:*1. Ian Skjødt Jørgensen (FM)
2. Vakant
3. Vakant
 |  | *Suppleanter:*1. Vakant
 |

(FM = fuldmagt)

Bestyrelsen konstitueres på førstkommende bestyrelsesmøde. Indtil da udgør den afgående formand og næstformand det fungerende formandskab.

# Valg af statsautoriseret eller registreret revisor

Ernest og Young genvælges som revisor efter indstilling fra administrator.

# Eventuelt

Der var ingen emner under punktet.

# Dirigenten takkede for god ro og orden.